
	Názov vyučovacieho predmetu
	ODBORNÁ PRAX

	Počet vyučovacích hodín v ročníkoch
	0 + 0 + 99 + 90 = 189 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	39 Špeciálne technické odbory

	Názov ŠkVP
	Logistika

	Študijný odbor
	3968 M logistika

	Stupeň vzdelania
	úplné stredné odborné vzdelanie 

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	Od 01.09.2025 počnúc 1. ročníkom





Charakteristika vyučovacieho predmetu
Hlavným cieľom tohto predmetu je  nadobúdanie praktických zručnosti formou cvičnej a produktívnej práce, získavanie pracovných návykov, zlepšenie odborných vedomostí, prepojenie teoretických poznatkov s praktickou činnosťou, získanie konkrétnej predstavy o technologických operáciách, rozvoj technického myslenia a kreativity. Učivo tretieho ročníka je rozdelené do troch tematických celkov. Žiaci sa naučia merať súčiastky prostredníctvom oceľového pravítka,  posuvného meradla a mikrometra. Naučia sa  pracovať s náradím pre ručné spracovanie kovov, kde si vyskúšajú delenie materiálov, vŕtanie otvorov, ohýbanie a dokončovacie operácie súvisiace s ručným spracovaním. Ich výstupom bude vyhotovenie výrobku podľa výkresovej dokumentácie a zhodnotenie správnosti výroby na základe nameraných hodnôt.  Žiaci  si taktiež  osvoja spôsob výroby rozoberateľných a nerozoberateľných spojov pri výrobe vonkajších a vnútorných závitov. Vyskúšajú si návrh a výrobu nitového spoja, prácu s plastmi a ich spracovaním.  V tejto časti taktiež na základe výrobného a montážneho postupu zhotovia jednoduchý výrobok.  V tematickom  celku  CAD systémy sa naučia základom konštruovania jednoduchých rotačných a plochých súčiastok a ich výstupom bude jednoduchá výkresová dokumentácia na zhotovenie výrobku či už prostredníctvom sústruženia alebo frézovania strojné trieskové obrábania si žiaci osvoja základy bezpečnosti práce pri obrábacích strojoch oboznámia sa so základmi sústruženia a frézovania a na základe výkresovej dokumentácie vyrobia jednoduchú súčiastku, ktorú na základe meraní vyhodnotia. Štvrtý ročník je venovaný podnikovej logistike vo forme ročníkovej práce. Žiaci sa naučia aplikovať získané teoretické vedomosti do praxe kde ich výstupom bude ročníkový projekt kde budú žiaci riešiť úlohy logistických tokov, analyzovať dodávateľsko odberateľské vzťahy a na základe podkladov optimalizovať a analyzovať správne fungovanie firmy. 


	Rámcový rozpis učiva

	3. ročník
	99 hodín spolu

	Ručné spracovanie a spájanie kovov
	33 hodín

	Poučenie žiakov o BOZP
	

	Meranie orysovanie
	

	Delenie polotovarov
	

	Ručné dokončovacie operácie
	

	Výroba otvorov
	

	Tvárnenie za studena
	

	Výroba skrutkového a nitového spoja
	

	Lepené spoje
	

	Strojné trieskové obrábanie
	33 hodín

	Poučenie žiakov o BOZP
	

	Meranie posuvným meradlom a mikrometrom
	

	Sústruženie čelných plôch
	

	Sústruženie a meranie valcových plôch
	

	Vŕtanie otvorov
	

	Frézovanie jednoduchých plochých súčiastok
	

	Obrážanie 
	

	CAD programy
	33 hodín

	Základné prostredie CAD programu
	

	Návrh a tvorba škice
	

	Modelovanie jednoduchých rotačných súčiastok
	

	Modelovanie jednoduchých plochých súčiastok
	

	Výkresová dokumentácia
	

	3 D tlač,  gravírovanie
	

	4. ročník
	90 hodín spolu

	Podniková logistika - ročníkový projekt
	90 hodín

	Založenie vhodnej formy podnikania
	

	Aplikácia základných pojmov v oblastiach podnikovej logistiky 
	

	Materiálová bilancia pre realizáciu výroby
	

	Optimalizácia skladových, výrobných nákladov a zásobovacích podmienok
	

	Vedenie hospodársko - prevádzkovej agendy
	

	Simulačný model podnikového procesu z hľadiska toku zásob
	

	Analýza získaných veličín
	

	Úprava dodávateľsko odberateľských vzťahov
	

	Ekonomická analýza
	

	Zhodnotenie správnosti nastavenia fungovania logistických tokov
	



Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.

Vzdelávací plán schvaľuje predmetová komisia a prerokuje pedagogická rada.

